open-index/open-wikipedia-markdown huggingface dataset:
கே. பி. ராமனுன்னி

**கே.பி. ராமானுன்னி** (K. P. Ramanunni) இந்தியாவின் கேரளாவைச் சேர்ந்த புதின எழுத்தாளர் மற்றும் சிறுகதை எழுத்தாளர் ஆவார். இவரது முதல் நாவலான *சூஃபி பரஞ்ச கதா (சூஃபி சொன்ன கதை)* 1995 ஆம் ஆண்டில் கேரள சாகித்திய அகாதமி விருதை வென்றது. மற்றொரு புதினமான *தைவதிந்தே புஸ்தகம் (கடவுளின் சொந்த புத்தகம்)* 2017 ஆம் ஆண்டில் கேந்திரா சாகித்திய அகாதமி விருதையும் வென்றது. மேலும் *ஜீவிதத்தினே புஸ்தகம் (வாழ்க்கை புத்தகம்)* என்ற புதினம் 2011 ஆம் ஆண்டின் வயலர் விருதை வென்றது.

## வாழ்க்கை
ராமானுன்னி 1955 ஆம் ஆண்டில் தாமோதரன் நாயர் மற்றும் ஜானகி அம்மா ஆகியோருக்குப் பிறந்தார். அவர் பள்ளி கல்வியை பொன்னானியின் ஏ.வி. உயர்நிலைப் பள்ளியில் கற்றார். காலிகட் மலபார் கிறிஸ்டியன் கல்லூரியில் ஆங்கில இலக்கியத்தில் பட்டம் பெற்றார். எஸ்பிஐயில் உதவி மேலாளராக பணியாற்றிய அவர், இலக்கிய பணிகளில் முழுமையாக ஈடுபடுவதற்காக தன்னுடைய சேவையிலிருந்து தன்னார்வ ஓய்வு பெற்றார். தற்போது அவர் கேரளாவின் திருரில் துஞ்சன் மெமோரியல் அறக்கட்டளையின் நிர்வாகியாக உள்ளார். இவர் காலிகட்டின் பூவாட்டுபர்புவில் வசிக்கிறார்.

## இலக்கியப் பணி
ராமனுன்னியின் முதல் புதினமான *சூஃபி பரஞ்ச கத (சூஃபி சொன்ன கதை)* புகழ்பெற்ற கலைஞர் நம்பூதிரியின் விளக்கப்படங்களுடன் கலகமுடி வார இதழில் தொடர்கதையாக வெளிவந்தது. இத் தொடர்கதை 1990 ஆம் ஆண்டில் புத்தகமாக வெளியிடப்பட்டது. இந்த புதினம் உறவுகளுக்கிடையிலான மத உணர்வுகளை சித்தரிக்கின்றது.  இந்த புதினம் ஆங்கிலம் மற்றும் பிரஞ்சு உட்பட எட்டு மொழிகளில் மொழிபெயர்க்கப்பட்டுள்ளது. 2010 ஆம் ஆண்டில் பிரியானந்தன் இந்த புதினத்தை தழுவி அதே பெயரில் திரைப்படத்தை இயக்கினார். கே.பி. ராமானுன்னி இத் திரைப்படத்திற்கான வசனகர்த்தாவாக பணியாற்றினார்.

ராமானுன்னி இரண்டாவது புதினமான *சரமா வர்ஷிகம் (மரண ஆண்டுவிழா)* எழுதுவதற்கு கிட்டத்தட்ட நான்கு ஆண்டுகள் ஆனது. மேலும் அவரது சமீபத்திய புதினம் *தைவதிந்தே புஸ்தகம் (கடவுளின் சொந்த புத்தகம்)* என்பதாகும். இந்த புதினத்தின் கதை மறதி நோயினால் பீடிக்கப்பட்ட வங்கி அதிகாரி ஒருவரின் வாழ்க்கையைச் சுற்றி வருகின்றது.  நகர்ப்புற பாசாங்குத்தனமும் கிராமப்புற நற்பண்புகளும் இதில் சித்தரிக்கப்படுகின்றன. அவரது சொந்த வாழ்க்கையின் அனுபவங்களும் இப்புதினத்தில் இடம்பெற்றுள்ளன. *ஜீவிதின்தே புஸ்தகம்* என்ற இவரது படைப்பு மலையாள இலக்கியத்தில்   குறிப்பிடத்தக்க பங்களிப்பு என்று விமர்சகர்கள் பாராட்டியுள்ளனர்.

## விருதுகள்
கே.பி ராமானுன்னி மலையாள இலக்கியத்திற்கான பங்களிப்புகளுக்காக பல விருதுகளையும் அங்கீகாரங்களையும் வென்றுள்ளார். 2017 ஆம் ஆண்டில் *திவதிந்தே புஸ்தகத்திற்கு* கேந்திரா சாகித்ய அகாதமி விருதை வென்றார். 1995 ஆம் ஆண்டில் *சூஃபி பரஞ்ச கதா* என்ற புதினத்திற்காக கேரள சாகித்திய அகாதமி விருதையும், 1989 ஆம் ஆண்டில் எடசேரி விருதையும்  வென்றார். 2011 ஆம் ஆண்டில் *ஜீவிதின்தே புஸ்தகத்திற்கு* வயலார் விருதைப் பெற்றார். 1999 ஆம் ஆண்டில் இவரது சிறுகதையான *ஜாதி சோடிகுகாவிற்கு* பத்மராஜன் விருது வழங்கப்பட்டது. மேலும் இவருக்கு வி.பி.சிவக்குமார் ஸ்மராகா கெலி விருது, ராஷ்டிரிய சாகித்திக் புராஸ்கர்,  கதை விருது, அபுதாபி சக்தி விருது, பஹ்ரைன் கேரளைய சமாஜம் விருது, ஏ.பி.காலக்காடு விருது என்பனவும் வழங்கப்பட்டுள்ளன.

## மேற்கோள்கள்

## வெளி இணைப்புகள்
*A Perception of Life

பகுப்பு:இந்திய எழுத்தாளர்கள்
பகுப்பு:மலையாள எழுத்தாளர்கள்
பகுப்பு:கேரள சாகித்ய அகாடமி விருது பெற்றவர்கள்
பேரியம் உணவு

**பேரியம் உணவு** (Barium meal) என்பது ஒரு எளிய கதிர்பட ஆய்வாகும். உணவுக் குழாய், இரைப்பை மற்றும் குடல் பகுதிகளில் தோன்றும் நோய்களைக் கண்டு அறிய உதவும் ஆய்வாகும். இந்த பகுதிகளில் தோன்றிய புற்றுநோய், அடைப்பு, குருதிக் கசிவு, புண் போன்ற மருத்துவ சிக்கல்களுக்கு விடைகாண உதவும் ஆய்வு எனக் கூறலாம். ஆய்வு மருத்துவத்திற்கு உகந்த சுத்தமான பேரியம் சல்பேட்று (Barium sulphate-BaSO4 ) எடுத்துக் கொள்ளப்படுகிறது. நல்ல தூய்மையான நீரில் கட்டிக் கூழ்போல் கலக்கப்படுகிறது. நோயாளியை எக்சுக் கதிர் இயந்திரமுள்ள அறையில் இந்தக்கூழ் பருகக் கொடுக்கப்படுகிறது. நோயாளியின் உடல்நிலையினைப் பொருத்து நின்ற நிலையிலோ அல்லது படுத்திருக்கும் நிலையிலோ அருந்தச் செய்யலாம். அருந்தியதும் எக்சுக் கதிர்படம் எடுக்கப்படுகிறது. செவிலியரும் கதிர்வீச்சுத் தொழில்நுட்பனரும் கவனமாக இதனை மேற்பார்வையிட, கதிர்படம் எடுக்கப்படுகிறது. குடல்பகுதி ஆய்வானால் ஒருசில மணி நேரத்திற்குப் பின்னால் படம் எடுத்தால் போதும். பேரியம் கலவை குடலுக்குச் செல்ல காலம் தேவை. கதிர்படம் தயாரானதும் நோயறி கதிரியல் மருத்துவர் படத்தினை நுணுகி ஆய்ந்து செரிமான மண்டலத்தில் என்ன நோய் அல்லது சிக்கல் என்பதனை தெரிந்து கொள்ளமுடியும். இந்த முழு ஆய்வும் பேரியம் உணவு ஆய்வு எனப்படும். காலையில் வெறும் வயிற்றில் இந்த ஆய்வை மேற்கொள்ள வேண்டும்.

## சான்றுகள்

பகுப்பு:கதிர்வரைவியல்
மேல்விளாகம்

**மேல்விளாகம்** என்பது தமிழ்நாட்டின் திருவள்ளூர் மாவட்டத்தில் உள்ள பூண்டி வட்டாரத்தில் அமைந்துள்ள ஒரு புறநகர்ப் பகுதியாகும்.

இந்தக் கிராமம் நெமிலியகரம் ஊராட்சிக்கும் திருவள்ளூர் சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். 2011ஆம் ஆண்டு இந்திய மக்கள் தொகை கணக்கெடுப்பின்படி, இவ்வூரின் மொத்த மக்கள் தொகை 317 ஆகும். இவர்களில் பெண்கள் 168 பேரும் ஆண்கள் 149 பேரும் உள்ளனர்.

## மேற்கோள்கள்

பகுப்பு:திருவள்ளூர் மாவட்டத்திலுள்ள கிராமங்கள்
இந்தியக் குடியுரிமை திருத்தச் சட்டப் போராட்டங்கள்

**இந்தியக் குடியுரிமை திருத்தச் சட்டப் போராட்டங்கள்**, என்பவை  2019 அசாமில் தொடங்கி டெல்லி, மேகாலயா, மணிப்பூர், திரிபுரா  மற்றும் இந்தியாவின் பிற பகுதிகளுக்கும் பரவிய ஒரு போராட்டமாகும். இப்போராட்டங்கள், பொதுவாக இந்தியக் குடியுரிமை (திருத்தச்) சட்டத்தை எதிர்த்தும், சில இடங்களில் தேசிய குடிமக்கள் பதிவேட்டை எதிர்த்தும் நடைபெற்றன. இந்த மசோதா நாடாளுமன்றத்தில் நிறைவேற்றப்பட்ட பின்னர், டிசம்பர் 4, 2019 அன்று அசாமில் போராட்டங்கள் தொடங்கியது. பின்னர், வடகிழக்கு இந்தியா முழுவதிலும், மெதுவாக இந்தியாவின் அனைத்து முக்கிய நகரங்களிலும் எதிர்ப்புகள் வெடித்தன. டிசம்பர் 15 அன்று, போராட்டம் நடைபெற்ற ஜாமியா மில்லியா இஸ்லாமியாவின் வளாகத்திற்குள் போலீசார் பலவந்தமாக நுழைந்தனர். போலீசார் மாணவர்கள் மீது தடியடி மற்றும் கண்ணீர்ப்புகை குண்டுகளை பயன்படுத்தினர். இருநூறுக்கும் மேற்பட்ட மாணவர்கள் காயமடைந்தனர் மற்றும் சுமார் நூறு மாணவர்கள் ஒரே இரவில் காவல் நிலையத்தில் வைக்கப்பட்டனர். போலீசாரின்  மிருகத்தனம் பரவலாக விமர்சிக்கப்பட்டது, இதன் விளைவாக நாடு முழுவதும் ஆர்ப்பாட்டங்கள் நடந்தன, போராட்டங்களின் விளைவாக ஆயிரத்திற்கும் மேற்பட்ட கைதுகள் நடைபெற்றுள்ளன. மேலும் ஆறு பேர் இறந்தனர். அசாமில் போலீசாரின் துப்பாக்கிச் சூடு காரணமாக கொல்லப்பட்டதாகக் கூறப்படுபவர்களில் 18 வயதுக்குட்பட்ட இரண்டு சிறுவர்களும் அடங்குவர்.

## விளக்கம்
2004 ஆம் ஆண்டு இந்தியக் குடியுரிமை சட்டத்தில் செய்யப்பட்ட திருத்தங்களின்படி, (அசாம் மாநிலம் தவிர) இந்தியாவில் வாழும் தாயோ, தந்தையோ இந்தியராக இருந்து அவர்களுக்கு 1987 ஆம் ஆண்டுக்கு முன்னர் பிறந்த குழந்தைகள் அனைவரும் இந்தியர்களாகவே கருதப்படுவார்கள். அசாம் மாநிலத்தை பொருத்தவரை இந்த காலக்கெடு 1971 ஆம் ஆண்டாக குறிப்பிடப்பட்டுள்ளது என இந்திய அரசு அதிகாரி தெரிவித்துள்ளார்.

## மேற்கோள்கள்

## வெளி இணைப்புகள்
*  குடியுரிமை திருத்த சட்டத்திற்கு எதிரான போராட்டம்; ரெயில்வே துறைக்கு ரூ.88 கோடி இழப்பு
* Citizenship (Amendment) Act: What does it do and why is it seen as a problem

பகுப்பு:2019 நிகழ்வுகள்
பகுப்பு:இந்தியாவில் எதிர்ப்புப் போராட்டங்கள்
ஆர். பாலகிருஷ்ணன்

**ஆர். பாலகிருஷ்ணன்** (*R. Balakrishnan*) ஓர் இந்திய ஆட்சிப்பணி அலுவலரும், இந்தியவியல் மற்றும் திராவிடவியல் ஆய்வாளருமாவார். ஒடிசா மாநில கூடுதல் தலைமைச் செயலராகவும் வளர்ச்சி ஆணையராகவும் பணியாற்றி ஓய்விற்குப் பிறகு அம்மாநிலத்தின் சிறப்புத் தலைமை ஆலோசகர் பொறுப்பிலுள்ளார்.

## இளமைக் காலம்
திண்டுக்கல் மாவட்டம், நத்தத்தில் 1958 இல் பிறந்தார். முதுகலை தமிழ் இலக்கியமும் இதழியல் பட்டயமும் பெற்று, பத்திரிக்கையாளராகப் பணியைத் தொடங்கினார். இந்தியக் குடிமைப்பணித் தேர்வுகளை தமிழிலேயே முதன்முதலில் எழுதி வென்ற தேர்வராக 1984 ஆம் ஆண்டு இந்திய ஆட்சிப் பணியில் தேர்வானார்.

## அரசுப்பணி
பேரிடர் மேலாண்மை, தேர்தல் மேலாண்மை போன்ற பல அரசுப் பணிகளில் இந்தியா முழுவதும் பணியாற்றியுள்ளார்.

## சிந்து சமவெளி ஆய்வுகள்
சென்னை ரோஜா முத்தையா நூலகத்தில் உள்ள சிந்துவெளி மையத்தின் மதிப்புறு ஆலோசகராகவும் சிந்துவெளி தொடர்பான ஆய்வுகளில் ஈடுபட்டும் வருகிறார். ஐராவதம் மகாதேவன், அஸ்கோ பார்ப்போலா போன்ற அறிஞர்கள் முன்னிலையில் தனது சிந்துவெளி ஆய்வுக் கட்டுரையை கோவை செம்மொழி மாநாட்டில் சமர்பித்தார். சிந்துவெளி ஆய்வுகளுக்காக பெரியார்-மணியம்மை பல்கலைக் கழகம் 2017-ல் கௌரவ டாக்டர் பட்டம் வழங்கியது.

வடமேற்கு இந்தியாவில் இன்றுவரை வழக்கிலுள்ள'கொற்கை,வஞ்சி,
தொண்டி வளாகத்தை' ஆய்வுலகின் கவனத்திற்கு கொண்டு வந்தார்.

## நூல்கள்
* அன்புள்ள அம்மா (1991)
* சிறகுக்குள் வானம் (2012)
* சிந்துவெளிப் பண்பாட்டின் திராவிட அடித்தளம் (2016)
* நாட்டுக்குறள் (2016)
* பன்மாயக் கள்வன் (2018)
* இரண்டாம் சுற்று (2018)
* குன்றென நிமிர்ந்து நில்
* ஜர்னி ஆஃப் எ சிவிலைசேஷன்: இண்டஸ் டு வைகை (2019) (Journey of a Civilization: Indus to Vaigai)
* கடவுள் ஆயினும் ஆகுக (February 2021)
* அணி நடை எருமை ( February 2022)
* ஓர் ஏர் உழவன்( செப்டம்பர் 2022)
* ஒரு பண்பாட்டின் பயணம் சிந்து முதல் வைகை வரை (Journey of a Civilization: Indus to Vaigai நூலின் தமிழாக்கம்)

## உலகத் தமிழாராய்ச்சி நிறுவனத் தலைவர்

சென்னை, தரமணியில் அமைந்துள்ள உலகத் தமிழாராய்ச்சி நிறுவனத்தின் தலைவராக நியமிக்கப்பட்டுள்ளார்.

## காணொளிகள்
*கீழடி நாற்பது

## மேற்கோள்கள்

பகுப்பு:இந்திய ஆட்சிப் பணி அலுவலர்கள்
பகுப்பு:வாழும் மக்கள்
பகுப்பு:தமிழ் எழுத்தாளர்கள்
பகுப்பு:திண்டுக்கல் மாவட்ட மக்கள்
அமுண்ட்சென் கடல்

thumb| அண்டார்டிகாவின் அமுண்ட்சென் கடல் பகுதி
thumb| அண்டார்டிக் பனிப்பாறை, அமுண்ட்சென் கடல்
**அமுண்ட்சென் கடல்** (*Amundsen Sea*)  என்பது மேற்கு அந்தாட்டிக்காவில் உள்ள மேரி பைர்ட் லேண்டிலிருந்து தென்முனைப் பெருங்கடலின் ஒரு துணைக் கடல் பகுதி ஆகும். இதன் கிழக்கே  பறக்கும் மீன் முனை ( தர்ஸ்டன் தீவின் வடமேற்கு முனை) மற்றும் மேற்கில் சிப்பிள் தீவில் உள்ள  டார்ட் முனை ஆகியவற்றின் இடையே அமைந்துள்ளது. இதன் எல்லையானது  பறக்கும் மீன் முனை அமுண்ட்சென் கடல் மற்றும் பெல்லிங்ஷவுசன் கடலுக்கு இடையிலான எல்லையை கொண்டுள்ளது.  டார்ட்டு முனைக்கு மேற்கே அமுண்ட்சென் மற்றும் ரோஸ் கடல்களுக்கு இடையில் தென்முனைப் பெருங்கடலின் பெயரிடப்பட்ட  கடல் இல்லை. கேப்டன் நில்ஸ் லார்சனின் தலைமையில் 1928-1929 ஆம் ஆண்டு நோர்வே நாட்டினரின் பயணத்தின்போது, 1929 பிப்ரவரியில் இந்த பகுதியை ஆராய்ந்தபோது நோர்வே துருவ ஆய்வாளர் ரோல்ட் அமுண்ட்சனின் நினைவாக இப்பகுதியிக்கு பெயரிட்டது.  

இந்தக் கடல் பெரும்பாலும் பனியால் மூடப்பட்டுள்ளது. மேலும் திவைட்ஸ் பனி நாக்கு அதில் நீண்டுள்ளது . அமுண்ட்சென் கடலுக்குள் பாயும் பனிவிரிப்பு சராசரியாக      தடிமன் கொண்டது; ஏறக்குறைய டெக்சாஸ் மாநிலத்தின் அளவு, இந்த பகுதி **அமுண்ட்சென் கடல் உறைவிடம்** (ASE) என்று அழைக்கப்படுகிறது; இது மேற்கு அண்டார்டிக் பனிக்கட்டியின் மூன்று பெரிய பனி வடிகால் படுகைகளில் ஒன்றாகும். 

## அமுண்ட்சென் கடல் விரிகுடாவாக்கம்
இடது|thumb| திவைட்ஸ் பனிப்பாறையில் இருந்து பெரிய பி -22 பனிப்பாறை மற்றும் பைன் தீவு விரிகுடாவில் உள்ள பைன் தீவு பனிப்பாறையில் இருந்து பி -21 பனிப்பாறையின் எச்சங்கள் படத்தின் வலதுபுறம்
அமுண்ட்சென் கடலுக்குள் பாயும் பனிவிரிப்பு சராசரியாக      தடிமன் கொண்டது; டெக்சாஸ் மாநிலத்தின் தோராயமாக அளவு மற்றும் இப்பகுதி **அமுண்ட்சென் கடல் உறைவிடம்** (ASE) என அழைக்கப்படுகிறது; இது மேற்கு அண்டார்டிக் பனிக்கட்டியின் மூன்று பெரிய பனி வடிகால் படுகைகளில் ஒன்றாகும், மற்றவை ரோஸ் கடல் விரிகுடா மற்றும் வெடெல் கடல் விரிகுடாவாக்கம். மார்ச் 2007 இல், செயற்கைக்கோள் மற்றும் வான்வழி ஆய்வுகள் மூலம் ASE ஐ ஆராயும் அறிவியலாளர்கள் ASE  தடிமன் குறிப்பிடத்தக்க அளவு மெல்லியதாகிவருவதாக அறிவித்தனர். காரணம் காற்றின் வடிவங்களில் ஏற்பட்ட மாற்றங்கள் காரணமாக வெப்பமான நீர் பனிக்கட்டிக்கு அடியில் பாயும் நிலை ஏற்பட்டது ஆகும். 

சில அறிவியலாளர்கள் இந்த பகுதி மேற்கு அண்டார்டிக் பனிக்கட்டியின் "பலவீனமான அடித்தொப்பையாக" இருக்கலாம் என்று முன்மொழிந்தனர். அமுண்ட்சென் கடலில் பாயும் பைன் தீவு மற்றும் திவைட்ஸ் பனிப்பாறைகள், அண்டார்டிகாவின் மிகப்பெரிய ஐந்து பனிப்பாறைகளில் இரண்டு ஆகும். இந்த பனிப்பாறைகளின் ஓட்டம் அண்மைய ஆண்டுகளில் அதிகரித்துள்ளது என்று அறிவியலாளர்கள் கண்டறிந்துள்ளனர், அவை முழுமையாக உருகினால் உலக கடல் மட்டத்தில் சுமார் 0.9–1.9  &nbsp; மீ (1-2 &nbsp; யார்டுகள்) ஆக உயரும் என்கின்றனர். இந்த பனிப்பாறைகளின் கரைவானது முழு மேற்கு அண்டார்டிக் பனிக்கட்டியையும், கிழக்கு அண்டார்டிக் பனிக்கட்டியின் சில பகுதிகளையும் சீர்குலைக்கும் என்று அறிவியலாளர்கள் கருத்து தெரிவித்துள்ளனர்.  

20004 அக்டோபரில் நடத்தப்பட்ட ஒரு ஆய்வில், அமுண்ட்சென் கடலில் பனி வேகமாக உருகி விரிசல்கள் மிகுதியானால், கடல் பனி அடுக்கு "ஐந்து ஆண்டுகளுக்குள்" சரிந்துவிடும் என்று கூறப்பட்டது. மேலும் அமுண்ட்சென் கடலில் உள்ள முழு கடல் பனிப் பாறைகளும் உருகினால் மேற்கு அண்டார்டிக் பனிக்கட்டியிலிருந்து கடல் மட்டம் 1.3 மீ (4.3 அடி) உயரும் என்று ஆய்வு கணித்துள்ளது.  

## குறிப்புகள்

பகுப்பு:அண்டார்க்டிக்கா
மௌனிகா

**மௌனிகா** என்று அழைக்கப்படும் **விஜய ரேகா** என்பவர் தமிழ் நடிகை மற்றும் மேடை நாடக நடிகை ஆவார். இவர் 1985ஆம் ஆண்டு இயக்குநர் பாலு மகேந்திரா அவரால் உன் கண்ணில் நீர் வழிந்தால் என்ற திரைப்படம் மூலம் திரைப்படத்துறைக்கு அறிமுகப்படுத்தப்பட்டார். அதைத் தொடர்ந்து தாலாட்டு கேக்குதம்மா (1991), வண்ண வண்ண பூக்கள் (1992), கடைக்குட்டி சிங்கம் (2018) போன்ற பல திரைப்படங்களிலும் நிம்மதி உங்கள் சாய்ஸ் 2 (1997), சொந்தம் (1999-2000), சாரதா(2006-2008) போன்ற தொலைக்காட்சி தொடர்களிலும் நடித்துள்ளார்.

## தொலைக்காட்சி

## மேற்கோள்கள்

பகுப்பு:1971 பிறப்புகள்
பகுப்பு:வாழும் மக்கள்
பகுப்பு:தமிழ் நடிகைகள்
பகுப்பு:தமிழ்த் தொலைக்காட்சி நடிகைகள்
பகுப்பு:தமிழ்த் திரைப்பட நடிகைகள்
பகுப்பு:தமிழ்நாட்டு தொலைக்காட்சி பிரமுகர்கள்
பகுப்பு:தெலுங்குத் திரைப்பட நடிகைகள்
ரேமண்ட் கேட்டல்

**ரேமண்ட் பெர்னார்ட் கேட்டல்** (Raymond Bernard Cattell) (20 மார்ச் 1905 - 2 பிப்ரவரி 1998) ஒரு பிரித்தானிய மற்றும் அமெரிக்க உளவியலாளர் ஆவார். அவர் தனிமனிதனின் அகத்திற்குள் நிகழும் உளவியல் கட்டமைப்பைப் பற்றிய உள அளவியல் ஆராய்ச்சிக்குப் பெயர் பெற்றவர் ஆவார்.  ஆளுமை மற்றும் மனோபாவத்தின் அடிப்படைப் பரிமாணங்கள், அறிவாற்றல் திறன்களின் வீச்சு, உந்துதல் மற்றும் உணர்ச்சியின் மாறும் பரிமாணங்கள், அசாதாரண ஆளுமையின் மருத்துவப் பரிமாணங்கள், சமூக நடத்தை முறைகள், உளவியல் சிகிச்சை மற்றும் கற்றல் கோட்பாடுகளுக்கு ஆளுமை ஆராய்ச்சியின் பயன்பாடுகள்  படைப்பாற்றல் மற்றும் சாதனை ஆகியவற்றைக் கணிக்கும் உத்திகள், மற்றும் பல்மாறி ஆய்வு முறைகள்ஆகிவற்றை அவரது படைப்புகள் ஆராய்ந்தன.

ஆளுமை, உந்துதல் மற்றும் அறிவாற்றல் திறன்களின் அடிப்படை பரிமாணங்களை அனுபவ ரீதியாக ஆராய்வதற்கு "அகநிலை வாய்மொழி கோட்பாடு" என்று அழைக்கப்படுவதற்குப் பதிலாக காரணி பகுப்பாய்வு முறைகளைப் பயன்படுத்துவதற்கான ஆரம்ப ஆதரவாளராகக் கேட்டல் இருந்தார். காரணி பகுப்பாய்வின் கேட்டலின் பயன்பாட்டின் முடிவுகளில் ஒன்று, சாதாரண ஆளுமைக் கோளத்திற்குள் (பண்பு அகராதி அடிப்படையில்) 16 தனித்தனி முதன்மை பண்புக் காரணிகளைக் கண்டுபிடித்தது ஆகும்.  இந்தக் காரணிகளை அவர் "மூலப் பண்புகள்" என்று அழைத்தார்.  ஆளுமைக் காரணிகளின் இந்தக் கோட்பாடு மற்றும் அவற்றை அளவிடப் பயன்படுத்தப்படும் சுய அறிக்கை கருவி முறையே 16  வகை ஆளுமைக்கூறு காரணி மாதிரி மற்றும் 16 ஆளுமைக் கூறு கேள்வித்தாள்  எனவும் அழைக்கப்பட்டன.  

மற்ற உளவியல் களங்களின் அடிப்படைப் பரிமாணங்களில் தொடர்ச்சியான அனுபவ ஆய்வுகளையும் கேட்டல் மேற்கொண்டார். அவை: நுண்ணறிவு,  உந்துதல்,  தொழில் மதிப்பீடு மற்றும் தொழில் ஆர்வங்கள் போன்றவை ஆகும்.  மனித அறிவாற்றல் திறனை விளக்குவதற்கு இயங்குநிலையிலுள்ள மற்றும் நிலைப்படுத்தப்பட்ட நுண்ணறிவு இருப்பதைக் கேட்டல் கோட்பாடாக்கினார். நுண்ணறிவின் மீது எழுத்து வடிவ மொழி மற்றும் கலாச்சார பின்னணியின் சார்புகளைக் குறைக்க கலாச்சாரக் குறுக்கீடற்ற நுண்ணறிவுச் சோதனையை உருவாக்கினார்.  

## புதுமைகளும் மற்றும் சாதனைகளும்
கேட்டலுடைய ஆய்வுகள் முக்கியமாக ஆளுமை, திறமைகள், ஊக்கப்படுத்துதல் மற்றும் புதுமையான பல்மாறி ஆய்வு முறைகள் மற்றும் புள்ளியியல் பகுப்பாய்வு (குறிப்பாக காரணி பகுப்பாய்வு முறையைச் சார்ந்த மேம்படுத்துதல் நடவடிக்கைககள்) போன்றவற்றைச் சார்ந்ததாகும். அவருடைய ஆளுமை தொடர்பான ஆய்வுகளில் அவர் உருவாக்கிய 16 காரணி ஆளுமை மாதிரிக்காக நன்கறியப்பட்டவர் ஆவார். இரண்டு அல்லது மூன்று பரிமாண நடத்தைகளை மட்டுமே பார்ப்பதன் மூலம் ஆளுமையைப் புரிந்து கொள்ள முடியும் என்ற ஐசென்கின் கருத்தை கேட்டல் ஏற்கவில்லை. அதற்கு பதிலாக, ஒருவரின் ஆளுமையின் முழுமையான பிம்பத்தைப் பெறுவதற்கு மிகப் பெரிய எண்ணிக்கையிலான பண்புகளைப் பார்ப்பது அவசியம் என்று அவர் வாதிட்டார். 16 ஆளுமைக் காரணிகளை அளப்பதற்கான வினாநிரல் ஒன்றையும் உருவாக்கினார்.  முதல் மட்டத்தில் பல அடிப்படை முதன்மைக் காரணிகளையும், ஆளுமை அமைப்பின் உயர் மட்டத்தில் குறைவான, பரந்த, இரண்டாம்-வரிசைக் காரணிகளையும் கொண்ட ஒரு படிநிலையை, பல நிலை ஆளுமையை அவர் முதலில் முன்மொழிந்தார்.கேட்டல், காரணி வகைப்பாடு முறையினைப் பயன்படுத்தி உளபண்புக்கூறுகளை ஆதாரப்பண்பு கூறுகள் மற்றும் மேற்பரப்புப் பண்பு கூறுகள் என வகைப்படுத்தினார். 16 காரணிகளில் சார்பிலாக் காரணிகள் (அ) முதன்மைப் பண்புகள் பன்னிரெண்டும், பகுதி சார்பிலாக காரணிகள் (அ) துணைப் பண்புகள் நான்கும் அடங்கும்.

## மேற்கோள்கள்
பகுப்பு:பிரித்தானிய உளவியலாளர்கள்
பகுப்பு:அமெரிக்க உளவியலாளர்கள்
பகுப்பு:அமெரிக்க இறைமறுப்பாளர்கள்
பகுப்பு:1998 இறப்புகள்
பகுப்பு:1905 பிறப்புகள்
வசந்குமார்

**வசந்குமார்** (25 சனவரி 1991) என்பவர் தமிழ்த் தொலைக்காட்சி நடிகர் ஆவார். இவர் 2012ஆம் ஆண்டு கலைஞர் தொலைக்காட்சியில் ஒளிப்பரப்பான மானாட மயிலாட 10 என்ற நடன நிகழ்ச்சியில் போட்டியாளராக பங்குபெற்றார். அதைத் தொடர்ந்து ஒரு ஊர்ல ஒரு ராஜகுமாரி (2018-2019), அக்னி நட்சத்திரம் (2019) போன்ற தொலைக்காட்சி தொடர்களில் நடித்துள்ளார்.

## ஆரம்பகால வாழ்க்கை
வசந்வாசி 1992 ஜனவரி 25 ஆம் தேதி தமிழ்நாட்டில் கோவையில் பிறந்தார். கோயம்புத்தூர் ஸ்ரீ பல்தேவ்தாஸ் கிகானி வித்யமந்திர் மேல் நிலைப்பள்ளியில் இடைநிலைக் கல்வியை முடித்தார். கோவையில் உள்ள கார்பகம் பொறியியல் கல்லூரியில் இளங்கலை பட்டம் பெற்றார்.

## தொடர்கள்

## திரைப்படம்

## மேற்கோள்கள்

பகுப்பு:1991 பிறப்புகள்
பகுப்பு:வாழும் மக்கள்
பகுப்பு:தமிழ்நாட்டு நடிகர்கள்
பகுப்பு:தமிழ்த் தொலைக்காட்சி நடிகர்கள்
பகுப்பு:தமிழ் தொலைக்காட்சி நடனப்போட்டி போட்டியாளர்கள்
பகுப்பு:தமிழ்நாட்டு தொலைக்காட்சி பிரமுகர்கள்
மறு ஆக்கம் செய்யப்பட்ட தமிழ் தொலைக்காட்சித் தொடர்கள்

**மறு ஆக்கம் செய்யப்பட்ட தமிழ் தொலைக்காட்சித் தொடர்கள்** என்பது தமிழில் ஒளிபரப்பான தொடர்கள் வேற்று மொழியில் மறு ஆக்கம் செய்வது.

## [[படிமம்:சன் தொலைக்காட்சி...png|30px]] சன் தொலைக்காட்சி
* #என்பது இது தமிழ் மொழியிலிருந்து வேற்று மொழியில் மொழி மாற்றம் செய்யப்பட்டு ஒளிபரப்பு செய்யப்பட்டதை குறிக்கும். 

## [[படிமம்:ஜீ தமிழ்.png|30px]] ஜீ தமிழ்
 என்பது வேற்று மொழித் தொடரை தமிழில் மறு ஆக்கம் செய்யப்பட்டு, அது தமிழி லிருந்து வேறு மொழிகளில் மறு ஆக்கம் செய்த்தை குறிக்கும்.

## [[படிமம்:விஜய் தொலைக்காட்சி.png|30px]] விஜய் தொலைக்காட்சி
  என்பது வேற்று மொழித் தொடரை தமிழில் மறு ஆக்கம் செய்யப்பட்டு அது தமிழி லிருந்து வேறு மொழிகளில் மறு ஆக்கம் செய்த்தை குறிக்கும்.
தேசிய பத்திர பாதுகாப்பு நிறுவனம்

**தேசிய பத்திர பாதுகாப்பு நிறுவனம்** (National Securities Depository Limited) என்பது தனியார் நிறுனங்களின் தொழில் வளர்சிக்காக பொதுமக்களிடமிருந்து பங்குச்சந்தையின் மூலம் நிதி வசூலிக்கிறது. இந்த நிகழ்வில் பொதுமக்களிடமிருந்து நேரடியாக வசூலிக்கும் பணத்திற்காக தனியார் நிறுவனம் தனது 
பிணை, மற்றும் பங்குகளை வழங்குகிறது. அவ்வாறு வழங்கும் பங்கு பத்திரமானது பாதுகாப்பான மின்னணு பாதுகாப்பு பெட்டகத்தில் பாதுகாக்கப்படுகிறது. அவ்வாறு பாதுகாக்கும் நிறுவனங்களில் ஒன்றே தேசிய பத்திர பாதுகாப்பு நிறுவனம் ஆகும். மும்பையை தலைமையிடமாகக் கொண்டு இயங்கும் இது 1996 ஆம் ஆண்டு ஆகஸ்ட் மாதம் 8 ஆம் திகதி துவங்கப்பட்டது. 

## மேற்கோள்கள்

பகுப்பு:பங்குச் சந்தை
பகுப்பு:நிதி
ராஜபக்தி (1960 திரைப்படம்)

**ராஜபக்தி** (*Raja Bakthi*)  1960 ஆம் ஆண்டு வெளியான ஓர் இந்திய தமிழ்த் திரைப்படமாகும். கே. வேம்பு இயக்கிய இத்திரைப்படத்தில் சிவாஜி கணேசன், டி. எஸ். பாலையா, எம். என். நம்பியார், பானுமதி, வைஜயந்திமாலா, பத்மினி ஆகியோர் முக்கிய பாத்திரங்களில் நடித்திருந்தார்கள். ஜி. கோவிந்தராஜுலு நாயுடு இசையமைத்திருந்தார்.

## மேற்கோள்கள்

பகுப்பு:1960 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சிவாஜி கணேசன் நடித்த திரைப்படங்கள்
பகுப்பு:டி. எஸ். பாலையா நடித்த திரைப்படங்கள்
பகுப்பு:எம். என். நம்பியார் நடித்த திரைப்படங்கள்
பகுப்பு:பி. பானுமதி நடித்த திரைப்படங்கள்
பகுப்பு:பத்மினி நடித்த திரைப்படங்கள்
பகுப்பு:பண்டரிபாய் நடித்த தமிழ்த் திரைப்படங்கள்
காமாட்சி ஜெயராமன்

**காமாட்சி ஜெயராமன்** () தமிழகத்தின் சென்னை மாநகராட்சியின் இரண்டாவது பெண் மாநகராட்சித் தலைவராவார். இவர் 1971 நவம்பர் 30 ஆம் நாள் நடைபெற்ற மாநகராட்சித் தேர்தலில் திராவிட முன்னேற்றக் கழகம் கட்சி சார்பாகப் போட்டியிட்டு வென்றார். 1971 முதல் 1972 வரை சென்னை மாநகராட்சி மாமன்றத் தலைவராகப் பதவிவகித்தார்.

## இவற்றையும் பார்க்க
* சென்னை மாநகராட்சி மன்றத் தலைவர் பட்டியல்

## மேற்கோள்கள்

பகுப்பு:வாழும் மக்கள்
பகுப்பு:சென்னை நகரத்தந்தைகள்
ஸ்கோடியா கடல்

[thumb| [தெற்கு அரைக்கோளம்|தெற்கு அரைக்கோளத்தில் கடலின் தோராயமான பகுதி ]]
**ஸ்கோடியா கடல்** (*Scotia Sea*) என்பது தென்முனைப் பெருங்கடலின் வடக்கு விளிம்பில் தெற்கு அத்திலாந்திக் பெருங்கடலுடன் அதன் எல்லையில் அமைந்துள்ள ஒரு கடல் ஆகும். இதன் மேற்கில் டிரேக் பெருங்கடல் பெருவழி மற்றும் வடக்கு, கிழக்கு மற்றும் தெற்கில் ஸ்கோடியா வில் எனப்படும் பகுதி ஆகியவற்றைக் கொண்டுள்ளது. இந்த ஸ்கோடியா வில் பகுதியானது பல்வேறு தீவுகளை துணையாக கொண்ட கடலுக்கடியில் உள்ள ஒரு முகடு மற்றும்  வில் தீவு அமைப்பு ஆகும். இவற்றால் இக்கடல் சூழப்பட்டுள்ளது. மேலும் இது ஸ்கோடியா தட்டுக்கு மேலே அமர்ந்திருக்கிறது. இதற்கு *ஸ்கோடியா* என்ற பயணக் கப்பலின் நினைவாக பெயர் இடப்பட்டது. 

## இடம் மற்றும் விளக்கம்
இந்த ஸ்கோடியா கடல் என்பது டிரேக் பாஸேஜ், டியெரா டெல் ஃபியூகோ, தெற்கு ஜார்ஜியா, தெற்கு சாண்ட்விச் தீவுகள், தெற்கு ஓர்க்னி தீவுகள் மற்றும் அண்டார்ட்டிக்கா மூவலந்தீவு ஆகியவற்றுக்கு இடையேயான நீர்ப் பரப்பளவு ஆகும். இந்த தீவுக் குழுக்கள் அனைத்தும் வடக்கு, கிழக்கு மற்றும் தெற்கில் கடலை ஒட்டிய  ஸ்கோடியா வில் புவியியல் அமைப்பின் மேல் அமர்ந்திருக்கின்றன. ஸ்கோடியா கடல் சுமார்  பரப்பளவைக் கொண்டுள்ளது. கடலின் பாதி பகுதி கண்டத் திட்டின்  மேலே உள்ளது. 

## வரலாறு
இந்தக் கடலுக்கு வில்லியம் எஸ். புரூஸின் தலைமையில் மேற்கொள்ளப்பட்ட ஸ்காட்டிஷ் தேசிய அண்டார்டிக் பயணத்தின்போது (1902-04) இந்த கடல்பகுதியியல் பயன்படுத்தப்பட்ட பயணக் கப்பலான ஸ்கோடியாவின் பெயரானது இந்த கடல் பகுதிக்கு பெயரிடப்பட்டது. இந்த கடுங்குளிரான கடலின் மிகவும் பிரபலமான பயணத்தை 1916 ஆம் ஆண்டில் சர் எர்னஸ்ட் ஷாக்லெட்டன் மற்றும் ஐந்து பேர் இணைந்த லைஃப் படகு *ஜேம்ஸ் கெயார்ட்* யானை தீவை விட்டு வெளியேறி இரண்டு வாரங்கள் கழித்து தெற்கு ஜார்ஜியாவை அடைந்தபோது உருவாக்கினர். 

ஸ்கோடியா கடல் பகுதியானது அர்கெந்தீனாவில் *மார் அர்ஜென்டினோ* என அழைக்கப்படும் ஒரு பகுதியின் ஒரு கூறாக கருதப்படுகிறது. மேலும் அர்ஜென்டினாவால் தென் ஜார்ஜியா மற்றும் பால்க்லேண்ட் தீவுகள் போன்ற உரிமை கோரப்பட்ட ஆனால் ஆக்கிரமிக்கப்படாத பல பிரதேசங்கள் இந்த பிராந்தியத்திற்குள் உள்ளன. 

## தாவரங்கள் மற்றும் விலங்கினங்கள்
ஸ்கோடியா கடலின் எல்லையில் உள்ள தீவுகள் பாறைகள் போன்றவை ஓரளவு பனி உள்ளதாகவோ அல்லது  ஆண்டு முழுவதும் பனியால் மூடப்பட்டுள்ளதாகவோ உள்ளன.  இவ்வாறு கடுமையான தட்பவெட்ப சூழலில் இருந்தபோதிலும், இந்தத் தீவுகள் தாவரங்களை கொண்டதாக உள்ளன. மேலும் ஸ்கொடியா கடல் தீவுகள் தூந்திரச்சுற்றுச்சூழல் என்று விவரிக்கப்பட்டுள்ளன, இதில் தெற்கு ஜார்ஜியா, எரிமலைகளாலான தெற்கு சாண்ட்விச் தீவுகள் மற்றும் ஸ்கோடியா கடலில் உள்ள தெற்கு ஓர்க்னிகள் மற்றும் தொலைதூர தெற்கு அண்டார்டிக் தீபகற்பத்திற்கு அருகிலுள்ள ஷெட்லேண்ட் தீவுகள் மற்றும் போவெட் தீவு எனப்படும் சிறிய தனிமைப்படுத்தப்பட்ட எரிமலை ஆகியவை அடங்கும். இந்த தீவுகள் அனைத்தும் அண்டார்டிக் ஒருங்கலில் உள்ள குளிர் கடல்களில் உள்ளன . இந்த பகுதிகள் துருவப்பகுதி தாவரங்களான பாசிகள், இலைக்கன், மற்றும் அல்கா போன்ற வற்றைக் கொண்ட தூந்திரத் தாவரங்களைக் கொண்டுள்ளன. இவை பென்குவின்கள், கடல்நாய் போன்றவற்றிற்கு உணவளிக்கின்றன. 

இங்கு உள்ள தீவுப் பகுதிகளில் ஐந்து வகையான பறவைகள் மட்டுமே உள்ளன.  இவற்றில் மஞ்சள் நிற *பில்டைல்* வாத்து *( அனஸ் ஜார்ஜிகா )* மற்றும் உள்ளூர் தென் ஜார்ஜியா பிபிட் ''( அந்தஸ் அண்டார்டிகஸ் ) ஆகியவை அடங்கும். பிற பறவைகளில் தெற்கு ராட்சத பெட்ரல் போன்றவை அடங்கும். இங்கு உள்ள பறவை தீவில் கணிசமான வளங்கள் உள்ளன.

## குறிப்புகள்
              
பகுப்பு:Coordinates on Wikidata
பகுப்பு:தென்முனைப் பெருங்கடல்
பகுப்பு:துருவங்கள்
வெட்டல் கடல்

[thumb|[தென்முனைப் பெருங்கடல்|தெற்கு பெருங்கடலின் ஒரு பகுதியான வெட்டல் கடல் ]]
thumb|வெட்டல் கடல்
thumb|

**வெட்டல் கடல்** (*Weddell Sea*) என்பது தென்முனைப் பெருங்கடலின் ஒரு பகுதியாகும், இது வீடெல்  சுழலோட்டத்தைக் கொண்டுள்ளது . கோட்ஸ் லேண்ட் மற்றும் அண்டார்ட்டிகா தீபகற்பத்தின் கடற்கரையிலிருந்து உருவாகும் விரிகுடாவால் இதன் கடல் எல்லைகள் வரையறுக்கப்படுகின்றன. இதன் குயின் மேரி  லேண்டின் பிரின்சஸ் மார்த்தா கடற்கரையின் நோர்வேஜியா முனையானது இதன் கிழக்கு திசையில் உள்ளது.  நோர்வேஜியா முனையின் கிழக்கே ஏழாம்  ஹாகன் மன்னர் கடல் உள்ளது . கடலின் தெற்குப் பகுதியின் பெரும்பகுதி நிரந்தரமாக, பிரம்மாண்டமான பனியடுக்கு  வயலான, ஃபில்ச்னர்-ரோன் பனியடுக்கு ஆகியவற்றால் மூடப்பட்டுள்ளது. 

பிரித்தானிய அண்டார்டிக் பிராந்தியம் மற்றும் அர்ஜென்டினா அண்டார்டிகா என இரண்டு மாறுபட்ட அண்டார்டிக பிராந்திய உரிமைகோரல்களுக்குள் இந்த கடல் உள்ளது, மேலும் இது அண்டார்டிக் சிலி பிராந்தியத்திற்குளும் ஓரளவு உள்ளது. இந்த கடல் அகலத்தில் சுமார்    குறுக்களவையும், இதன் பரப்பளவானது   என்று உள்ளது.  

ஃபில்ச்னர்-ரோன் பனியடுக்கு உட்பட பல்வேறு பனியடுக்குகள், வெடெல் கடலின் விளிம்பில் உள்ளன. அண்டார்டிக் தீபகற்பத்தின் கிழக்குப் பகுதியில் உள்ள சில பனியடுக்குகள், முன்னர் வெட்டல் கடலின் சுமார் 10,000 சதுர கிலோமீட்டர் (3,900 சதுர மைல்) பரப்பளவைக் கொண்டிருந்தன, 2002 ஆம் ஆண்டளவில் அவை முற்றிலும் மறைந்துவிட்டன.    வெடெல் கடல் அறிவியலாளர்களால் எந்தவொரு கடலைவிட தெளிவான நீர் இருப்பதாகக் கருதப்படுகிறது. ஆல்பிரட் வெஜனர் இன்ஸ்டிடியூட்டின் ஆராய்ச்சியாளர்கள், அக்டோபர் 13, 1986 அன்று 80 மீட்டர் (260 அடி) ஆழத்தில் ஒரு செச்சி வட்டு இருப்பதைக் கண்டறிந்தபோது, தெளிவான வடி நீரை ஒத்திருப்பதைக் கண்டறிந்தனர். 

1950 ஆம் ஆண்டு *வெள்ளை கண்டம்* என்ற புத்தகத்தில், வரலாற்றாசிரியர் தாமஸ் ஆர். ஹென்றி எழுதுகிறார்: "வெட்டல் கடல், அதன் பெர்க் நிரப்பப்பட்ட நீர் வழியாக பயணம் செய்த அனைவரின் சாட்சியத்தின்படி, பூமியில் மிகவும் மிகவும் அபாயகரமான மற்றும் மோசமான பகுதி. ரோஸ் கடலானது ஒப்பீட்டளவில் அமைதியானது, யூகிக்கக்கூடியது மற்றும் பாதுகாப்பானது. "  அவர் ஒரு முழு அத்தியாயத்திற்கும் தொடர்கிறார், கடலின் பனிக்கட்டி நீரில் காணப்படும் பச்சை-முடி கடற்மனிதன் குறித்த கட்டுக்கதைகள் பற்றி,  1949 வரை கடற்கரைக்கு ஒரு பாதையில் செல்ல குழுவினரின் இயலாமை, மற்றும் ஏர்னெஸ்ட் ஷாக்லெட்டனின் எண்டுரன்ஸ் போன்ற கப்பல்களை பனிக்கட்டி மிதவைகளின் தயவில் விட்டுச்செல்லும் அபாயகரமான "திடீர் உறைநிலை". 

## சொற்பிறப்பு
1823 ஆம் ஆண்டில் இந்த கடலுக்குள் நுழைந்த ஸ்காட்டிஷ் மாலுமி ஜேம்ஸ் வெட்டலின் பெயரால் இந்த கடல் பெயரிடப்பட்டது, முதலில் அதற்கு ஐக்கிய இராச்சியத்தின் நான்காம் ஜார்ஜ் மன்னர் பெயரிடப்பட்டது; இது 1900 ஆம் ஆண்டில் வெடல்ஸ் ஹானர் என்று மறுபெயரிடப்பட்டது.  மேலும் 1823 ஆம் ஆண்டில், அமெரிக்க சீல் கேப்டன் பெஞ்சமின் மோரெல் கடலின் உண்மையான கிழக்கு எல்லையிலிருந்து 10-12 ° கிழக்கே நிலத்தைக் கண்டதாகக் கூறினார். அவர் இதை புதிய தென் கிரீன்லாந்து என்று அழைத்தார், ஆனால் 20 ஆம் நூற்றாண்டின் முற்பகுதியில் கடல் முழுமையாக ஆராயப்பட்டபோது அது இருப்பது நிரூபிக்கப்பட்டது. வெடெல் தெற்கே 74 ° S வரை கிடைத்தது; 1903 ஆம் ஆண்டில் ஸ்காட் வில்லியம் ஸ்பியர்ஸ் புரூஸால் வெடெல்லுக்குப் பின்னர் மிக அதிகமாக தெற்கு பகுதிக்கு சென்றார். 

## குறிப்புகள்

## வெளி இணைப்புகள்

*     
* வெடெல் கடல் அடிப்பகுதியின் ஃபோராமினிஃபெரா, ஆழமான கடல் ஃபோராமினிஃபெராவின் நூற்றுக்கணக்கான மாதிரிகள் 4,400 ஆழத்திலிருந்து ஒரு பட தொகுப்பு &nbsp; மீட்டர்

பகுப்பு:தென்முனைப் பெருங்கடல்
அண்டர் நோய்க்குறி

**அண்டர் நோய்க்குறி** (*Hunter syndrome*), அல்லது **மியூகோபோலிசாக்கரிடோசிஸ் வகை II** (*mucopolysaccharidosis type II*, MPS II) ஒர் அரிய வகை மரபணுக் கோளாறாகும், இதில் கிளைகோசமினோகிளைகான்ஸ் (ஏ.கே.ஏ ஜி.ஏ.ஜி, அல்லது மியூகோபோலிசாக்கரைடுகள்) எனப்படும் பெரிய சர்க்கரை மூலக்கூறுகள் உடல் திசுக்களில் உருவாகுகின்றன. இது லைசோசோமால் சேமிப்பு நோயின் ஒரு வடிவம். லைசோசோமல் நொதியான இட்யூரோனேட் -2- சல்பேடேஸ் (I2S) இன் குறைபாட்டால் அண்டர் நோய்க்குறி ஏற்படுகிறது. இந்த நொதியின் பற்றாக்குறை ஹெபரான் சல்பேட் மற்றும் டெர்மடன் சல்பேட் அனைத்து உடல் திசுக்களிலும் சேர கரணியமாகிறது.

அண்டர் நோய்க்குறியின் அறிகுறிகள் MPS I இன் அறிகுறிகளுடன் ஒப்பிடப்படுகின்றன. எலும்புக்கூடு, இதயம் மற்றும் மூச்சு அமைப்பு உள்ளிட்ட பல உறுப்புகளில் அண்டர் நோய்க்குறி இயல்பு மாறச்செய்கிறது. கடும் விளைவுகளில், இது பருவ வயதினிலே மரணத்திற்கு வழிவகுக்கிறது. எம்.பி.எஸ் I ஐப் போலன்றி, கார்னியல் முகில்கூட்டம் இந்த நோயுடன் தொடர்புடையதன்று.

## அறிகுறிகள்
இந்நோய் பன்வகை புறத்தோற்றவகையங்களுள் (Phenotypes) காணப்பெரும். மைய நரம்பு மண்டலத்தின் அறிகுறிகள் வழியே, இந்நோயின் கடினத்தன்மைகள் "இலேசு" மற்றும் "கடும்" என வகைப்படுத்தப்படுகிறது. இதன் அறிகுறிகள் பிறப்பின் போது புலப்படுவதில்லை.

முதற்காணும் அறிகுறிகளாக அடிவயிற்று குடலிற்க்கம், காதில் தொற்றுகள், நீர்க்கோவை போன்றவை உள்ளன. GAG களின் அடிக்கமைக்குகள் உடலணுக்கள் முழுதும் வளர, இந்நோயின் அறிகுறிகள் மிகுத்து காணப்படும்.

இந்நோயைக் கொண்ட குழந்தைகளின் புறத்தோற்றங்களில் சீரின்மை காணப்படும், அவையாக: தடித்த நெற்றி, தட்டையாக வளைந்த மூக்குப்பகுதி மற்றும் பெருத்த நாக்கு.

&#x5B; *[[விக்கிப்பீடியா:சான்று தேவை|<span title="This claim needs references to reliable sources. (June 2019)">மேற்கோள் தேவை</span>]]* &#x5D;

## கண்டறிதல்
எம்.பி.எஸ் கோளாறுக்கான முதல் ஆய்வக திரைகாணு சோதனை GAG களுக்கான சிறுநீர் பரிசோதனை ஆகும். இயல்பற்ற மதிப்புகள் ஒரு எம்.பி.எஸ் கோளாறு ஏற்பட வாய்ப்புள்ளது என்பதைக் குறிக்கிறது. குழந்தைக்கு இந்நோய் இருப்பினும், சில நேரங்களில் சிறுநீர் ஆய்வுகள் இயல்பென்று காட்டும். குருதித் தெளியம், வெள்ளை குருதி அணுக்கள் அல்லது தோல் உயிரகச்செதுக்கிலிருந்துபைப்ரோபிளாஸ்ட்களில் I2S செயல்பாட்டை அளவிடுவதன் மூலம் அண்டர் நோய்க்குறியின் உறுதியான நோயறிதல் செய்யப்படுகிறது. அண்டர் நோய்க்குறி உள்ள சிலரில், *I2S* மரபணுவின் பகுப்பாய்வின் வழியே மருத்துவ கடினத்தன்மையை கணிக்க முடியும்.

## சிகிச்சை
பல்வேறு வகையான புறத்தோற்றவகையங்களால், இந்த கோளாறுக்கான சிகிச்சை ஒவ்வொரு நோயாளிக்கும் தனித்தனியாக கணிக்கப்படுகிறது. தற்காலம் வரை, எம்.பி.எஸ் II க்கு பயனுள்ள சிகிச்சை எதுவும் இல்லை. இதன் கரணியமாக, நோய்த்தடுப்பு சிகிச்சை பயன்படுத்தப்பட்டது. இருப்பினும், இக்கால முன்னேற்றங்கள் எம்.பி.எஸ் II உள்ளவர்களின் உயிர்வாழ்வையும் நல்வாழ்வையும் மேம்படுத்தக்கூடிய மருந்துகளுக்கு வழிவகுத்தன. நொதி மாற்று சிகிச்சை,  எலும்பு மச்சை மற்றும் தண்டு அணுக்கள் மாற்றம், மரபணுத்தொகுத்தல் சிகிச்சை போன்றவை பயன்படுத்தப்படுகிறது.

## நோயியல்
உலகளவில் அண்டர் நோய்க்குறியால் ஏறத்தாழ 2,000 பேர் பாதிக்கப்பட்டுள்ளதாக மதிப்பிடப்பட்டுள்ளது, அவர்களில் 500 பேர் அமெரிக்காவில் வாழ்கின்றனர்.

ஐக்கிய இராச்சியத்தில் மேற்கொள்ளப்பட்ட ஆய்வுகளில், 130,000 ஆண் குழந்தைகளில் ஒருவருக்கு இந்நோய் அறிகுறி காணப்படுகிறது.

## மேற்கோள்கள்

## வெளி இணைப்புகள்
* 
* GeneReview/NIH/UW entry on Mucopolysaccharidosis Type II

பகுப்பு:நோய்த்தொகைகள்
பகுப்பு:அருகிய நோய்த்தொகைகள்
நாபா, நகரம்

**நாபா** (ஆங்கிலம்: Nabha) என்பது இந்திய மாநிலமான பஞ்சாபின் தென்மேற்கே உள்ள பாட்டியாலா மாவட்டத்தில் உள்ள ஒரு வரலாற்று நகரம் மற்றும் நகராட்சி மன்றமாகும். இது முன்னாள் நாபா மாநிலத்தின் தலைநகராகவும் இருந்துள்ளது. இது பஞ்சாபின் பாட்டியாலா மாவட்டத்தின் கீழ் வரும் ஒரு துணை பிரிவு நகரமாகவும் உள்ளது.

## நாபாவின் சுதேச மாநிலம்
நாபா நகரம் முன்னர் பிரித்தானிய ராச்சியத்தில் நாபா சுதேச அரசின் தலைநகராக இருந்துள்ளது. அதன் பிரதேசங்கள் பரவலாக சிதறியிருந்தன. ஒரு பகுதி, பன்னிரண்டு தனித்தனி பகுதிகளாகப் பிரிக்கப்பட்டு பஞ்சாபின் கிழக்கு மற்றும் தெற்கில் உள்ள பாட்டியாலா மற்றும் ஜிந்து பிரதேசங்களிலிருந்து பிரிக்கப்பட்டது. மற்றொரு பிரிவு அந்த மாகாணத்தின் தீவிர தென்கிழக்கில் ரேவாரி  மற்றும் பவாலில் இருந்தது. 1857 இல் சுதந்திரம் முதல் போர் ஜஜ்ஜரின் சக இந்திய ஆட்சியாளரான அப்துர் ரகுமானுக்கு எதிராக போராடியதற்காக ஆட்சியாளரான ஹிரா சிங் ஆங்கிலேயரிடமிருந்து இந்தப் பகுதியைப் பெற்றார்.      

## நிலவியல்
நாபா    இல் அமைந்துள்ளது. இதன் சராசரி உயரம் 246 மீட்டர் (807 அடி) ஆகும். 

## புள்ளி விவரங்கள்
2011இன் இந்திய மக்கள் தொகை கணக்கெடுப்பின்படி,  நபாவின் மக்கள் தொகை 67,972 பேர் ஆகும். அதில் ஆண்கள் 53 சதவீதம் பேர் மற்றும் பெண்கள் 47 சதவீதம் பேர் என்ற அளவில் இருந்தனர். நாபாவின் சராசரி கல்வியறிவு விகிதம் 74 சதவீதமாகும். இது தேசிய சராசரியான 59.5 சதவீதத்தை விட அதிகமாகும்: ஆண் கல்வியறிவு 79 சதவீதமும், பெண் கல்வியறிவு 69 சதவீதமும் ஆகும். நாபாவின், மக்கள் தொகையில் 10 சதவீதம் பேர் 6 வயதுக்குட்பட்டவர்கள் ஆவார். 

## நகரின் அடையாளங்கள்
அரசர்கள் தங்கும் நகரமாக இருந்ததால், நாபாவில் வரலாற்று முக்கியத்துவம் வாய்ந்த பல கட்டிடங்கள் கட்டப்பட்டன: கன்ட் சாலை, நண்பர்கள் காலனியில் உள்ள சிறீசாநி தேவ் ஒரு புகழ்பெற்ற ஒரு இந்துக் கோவிலாகும் 

## நவீன நாபா
1947 ஆம் ஆண்டில், நாபா பாட்டியாலா மற்றும் கிழக்கு பஞ்சாப் மாநில ஒன்றியத்தின் ( பட்டியாலா, கிழக்கு பஞ்சாபு அரசுகளின் ஒன்றியம் ) ஒரு பகுதியை உருவாக்கியது. அடுத்தடுத்த மறுசீரமைப்பில், பாட்டியாலா ஒரு மாவட்டமாகவும், நாபா பாட்டியாலா மாவட்டத்தில் ஒரு துணைப்பிரிவாகவும் உருவாகியது. 

நவீன நாபா ஓரளவு வளமான மண் நிறைந்த பகுதியாகையால் ( பாட்டியாலாவிலிருந்து சுமார் 25 கிலோமீட்டர்) செழிப்பாக உள்ளது. ஒருங்கிணைந்த அறுவடை செய்பவர்களின் உற்பத்தி மையமாக நாபா பிரபலமாக உள்ளது. நாபா நகரத்தின் புறநகரில் கிரா என்க்ளேவ் என்ற பெயர் கொண்ட ஒரு புதிய காலனி நிறுவப்பட்டுள்ளது. மேலும் சுமார் 5000 மக்கள் தொகை கொண்ட 864 அடுக்கு மாடிக் கட்டிடத்தைக் கொண்டுள்ளது 

இந்தியாவின் பல நகரங்களைப் போலவே, நாபாவிலும் "நுழைவாயில்கள்" என்று அழைக்கப்படும் அடையாளங்கள் உள்ளன. அவை நகரத்தை சுற்றி அமைந்துள்ளன. பாட்டியாலா நுழைவாயில், அல்கோரன் நுழைவாயில், துல்லாடி நுழைவாயில், மெக்சு நுழைவாயில் மற்றும் பௌரன் நுழைவாயில் ஆகியவை அமைந்துள்ளது. 

## அரசியல்
நாபா சட்டமன்றத் தொகுதியாக உள்ளது. இதன் சட்ட மன்ற உறுப்பினர் (இந்தியா) சட்டமன்ற உறுப்பினர் சாது சிங் தர்மசோத் என்பவராவார்.
## குறிப்புகள்

## வெளி இணைப்புகள்

* Genealogy of the ruling chiefs of Nabha
* History Of Nabha
* Guru Har Rai Connection 

பகுப்பு:Coordinates on Wikidata

பகுப்பு:நகரங்கள்
பகுப்பு:பஞ்சாப் (இந்தியா) மாநிலத்திலுள்ள ஊர்களும் நகரங்களும்
மணமகள் கடத்தல்

[thumb| குதிரைளில் வரும் நான்கு ஆண்கள் ஒரு பெண்ணைக் (வலமிருந்து முதலில் உள்ளவர்) கடத்த தயாராகிறார்கள். [கிர்கிசுத்தான்|கிர்கிஸ் புல்வெளி, 1871 மற்றும் 1872 க்கு இடைப்பட்ட காலம் ]]
**மணமகள் கடத்தல்** (Bride kidnapping) என்றழைக்கப்படும் நிகழ்வானது மணப்பெண்ணைக் கடத்திச் செல்லுதல் அல்லது மணப்பெண்ணால் விரும்பப்படும் ஆண்மகனால் அப்பெண் கடத்திச் செல்லப்பட்டு திருமணம் செய்யப்படுதல் என்ற ஒரு பழக்கத்தையும் குறிக்கும் தொடராகும்.  மணமகள் கடத்தல் உலகம் முழுவதும், வரலாறு முழுவதும் நடைமுறையில் காணப்படுகிறது. மத்திய ஆசியாவில் உள்ள நாடுகள், காக்கேசியா பகுதி மற்றும் ஆப்பிரிக்காவின் சில பகுதிகள் மற்றும் தென் கிழக்கு ஆசியாவில் மொங் இன மக்கள், மெக்சிகோவில் செல்டால் இன மக்கள் மற்றும் ஐரோப்பாவில் ரோமா இன மக்கள் போன்ற பலதரப்பட்ட மக்களிடம் இந்த வழக்கம் இன்னும் காணப்படுகின்றது.

பெரும்பாலான நாடுகளில், மணமகள் கடத்தல் என்பது திருமணத்தின் சரியான வடிவம் என்பதை விட பாலியல் குற்றமாகவே கருதப்படுகிறது. இந்த நடைமுறை சட்டத்திற்கு எதிரானதாக இருந்தாலும் கூட, சில பகுதிகளில் நீதித்துறை அமலாக்கம் தளர்வாகவே உள்ளது. மணமகள் கடத்தல் உலகின் பல்வேறு பகுதிகளில் நிகழ்கிறது, ஆனால் இது காகசஸ் மற்றும் மத்திய ஆசியாவில் மிகவும் பொதுவானது. மணமகள் கடத்தல் என்பது பெரும்பாலும் (ஆனால் எப்போதும் இல்லை) குழந்தைத் திருமணத்தின் ஒரு வடிவமாகவும் உள்ளது. இது மணமகளுக்கான விலை கொடுக்கும் நடைமுறையுடன் இணைக்கப்பட்டு, அதை செலுத்த இயலாமை அல்லது விருப்பமின்மை காரணமாகவும் நிகழலாம்.

மணமகள் கடத்தல் என்பது ஓர் *ஆணால்* (மற்றும் அவரது நண்பர்கள் மற்றும் உறவினர்களால்) ஒரு பெண் கடத்தப்படுவதைக் குறிக்கிறது. அதேசமயம் ஆண்களின் குழுக்களால், பெரும்பாலும் போர்க்காலங்களில், பெண்கள் பெரிய அளவில் கடத்திச் செல்லப்படுவதும் பரவலான நடைமுறையாக இருந்துள்ளது.

சில கலாச்சாரங்கள் இன்று திருமணத்தைச் சுற்றியுள்ள மரபுகளின் ஒரு பகுதியாக அடையாள மணமகள் கடத்தல் சடங்கைப் பராமரித்து வருகின்றன. இந்தச் சடங்கு மணமகள் கடத்தல் நடைமுறைக்கு ஆதரவான மனநிலையையே வெளிப்படுத்துகிறது. சில ஆதாரங்களின்படி, தேனிலவு என்பது மணப்பென் கைப்பற்றுவதன் மூலம் நடந்த திருமணத்தின் ஒரு நினைவுச்சின்னமாகும். கணவர் தனது உறவினர்களிடமிருந்து பழிவாங்கப்படுவதைத் தவிர்ப்பதற்காக மனைவியுடன் தலைமறைவாகி, திருமணம் நடந்த மாத இறுதிக்குள் பெண் கர்ப்பமாக இருப்பார் என்ற நோக்கத்தின் அடிப்படையில் நிகழ்ந்த ஒன்றாகவே இது கருதப்படுகிறது.

## பின்னணியும், பகுத்தறிவும்
மணமகள் கடத்தலுக்குப் பின்னால் உள்ள உந்துதல்கள் பிராந்தியங்களின் அடிப்படையில் வேறுபடுகின்றன என்றாலும், கடத்தல் மூலம் திருமண மரபுகளைக் கொண்ட கலாச்சாரங்கள் பொதுவாக ஆணாதிக்க கலாச்சாரங்களாகவே இருந்திருக்கின்றன. முறையான திருமணமற்ற பாலியல் உறவு அல்லது கர்ப்பம் மற்றும் சட்டவிரோத பிறப்புகளுக்கு வழிவகுக்கும் வலுவான சமூகக் களங்கமாகவே இது உள்ளது. சில தற்கால நிகழ்வுகளில், மணமகள் கடத்தல் என்ற போர்வையில் தம்பதியினர் ஒன்றிணைந்து, தங்கள் பெற்றோரை ஒரு இயலாமற் போன நிலைக்குத் தள்ளுகின்றனர். இருப்பினும், பெரும்பாலான சந்தர்ப்பங்களில், ஒரு மனைவியைக் கைப்பற்ற விரும்பும் ஆண்கள் பெரும்பாலும் வறுமை, நோய், மோசமான தன்மை அல்லது குற்றவியல் பின்னணி காரணமாக குறைவான சமூக மதிப்பைக் கொண்டவர்களாக இருக்கின்றனர். பெண்ணின் குடும்பத்தினர் எதிர்பார்க்கும் பணம், மணமகளின் விலை (பெண்ணின் குடும்பத்தினரால் செலுத்தப்படும் வரதட்சணையுடன் குழப்பமேற்படுத்திக் கொள்ளக்கூடாது.) ஆகியவற்றின் காரணமாக அவர்கள் சில சமயங்களில் சட்டபூர்வமாக மனைவியை அடைவதிலிருந்து தடுக்கப்படுகிறார்கள்.

## மேற்கோள்கள்

பகுப்பு:மனித உரிமை மீறல்கள்
பகுப்பு:பெண்களுக்கு எதிரான வன்முறை
பகுப்பு:திருமணம்
பண்ணாடி

**பண்ணாடி** (*Pannadi*) எனப்படுவோர், தமிழ்நாட்டின், மேற்கு பகுதியில் அமைந்துள்ள கொங்குநாட்டில் வாழுகின்ற ஓர் இனக்குழுவினர் ஆவர். இச்சமூகத்தினர் தேவேந்திர குல வேளாளர் சமூகத்தின் ஒரு பிரிவினராக கருதப்படுகின்றனர். தமிழ்நாடு அரசு இடவொதுக்கீட்டு பட்டியலில், இவர்கள் பட்டியல் பிரிவில் உள்ளனர்.

## தொழில்
இச்சமூகத்தினர் பொதுவாக விவசாயத்தில் ஈடுபட்டு வருகின்றனர். பண்ணாடிகளில் சிலர் அரசு அல்லது தனியார் வேலைகளில் பணியாற்றுகின்றனர். ஒரு சிலர் வியாபாரத்திலும் ஈடுபடுகின்றனர்.

## மேற்கோள்கள்

பகுப்பு:தமிழரில் சாதிகள்
ஓட்ரான்டோ நீரிணை

thumb| வயோரா விரிகுடா
thumb| ஒட்ரான்டோ துறைமுகம்
**ஓட்ரான்டோ நீரிணை** அல்லது **ஓட்ரான்டோ ஜலசந்தி** ( *Strait of Otranto* , அல்பானிய மொழி :   , செருபோகுரோவாசிய மொழி : Otranska Vrata ) என்பது ஏட்ரியாட்டிக் கடலை அயோனியன் கடலுடன் இணைத்தும் மற்றும் இத்தாலியை அல்பேனியாவிலிருந்து பிரிக்கும் நீரிணையாகும். இந்த நீரிணையின் அகலமானது , சாலெண்டோவின் கிழக்கே புண்டா பாலாஸ்கியா பகுதியில் அதன் அகலம் 72 கிலோமீட்டருக்கும் (45 மைல்) குறைவாக உள்ளது.  இந்த நீரிணைக்கு இத்தாலிய நகரமான ஓட்ரான்டோ நகரின் பெயரிடப்பட்டது. 

## வரலாறு
பண்டைய காலங்களிலிருந்து ஒட்ரான்டோ நீர்சந்தியானது இன்றியமையாத ஒரு படைத்துறை முக்கியத்துவம் வாய்ந்தத பகுதியாக இருந்து வந்தது. ரோமானியர்கள் தங்கள் கடற் படைகளை கிழக்கு நோக்கி கொண்டு செல்ல இதைப் பயன்படுத்தினர். படையினர் புருண்டீசியத்திற்கு (இப்போது பிரிண்டிசி) அணிவகுத்துச் சென்றனர், நவீன அல்பேனியா பகுதிக்கு ஒரு நாள் கடல் பயணத்தை மேற்கொண்டாலே போதுமானதாக இருந்தது , பின்னர் எக்னேஷியா வழியாக அவர்கள் கிழக்கு நோக்கி நகர்ந்தனர். 
வலது|thumb| 17 ஆம் நூற்றாண்டின் முற்பகுதியைச் சேர்ந்த ஒரு வரைபடத்தில் ஓட்ரான்டோ நீரிணை

### முதலாம் உலகப் போர்
முதலாம் உலகப் போரின்போது, இந்த நீரிணையானது கேந்திர முக்கியத்துவம் வாய்ந்ததாக இருந்தது. இத்தாலி இராச்சியம், பிரான்ஸ் இராச்சியம் மற்றும் பெரிய பிரித்தானியாவை உள்ளடக்கிய நேச நாட்டு கடற்படைகள், பெரும்பாலும் இலகுவான கடற்படைப் படைகள் மற்றும் 'டிரிப்டர்ஸ்' என்று அழைக்கப்படும் இலகுவான ஆயுதம் ஏந்திய மீன்பிடிக் கப்பல்களைக் கொண்டு, விழிப்புடன் இருந்த ஆஸ்ட்ரோ-ஹங்கேரிய கடற்படையை சுதந்திரமாக மத்தியதரைக் கடலுக்குள் நுழைவதைத் தடுத்தன. மேலும் அவர்களை போர்க் கடற்படை களத்திலிருந்து  வெளியேற்றப்பட்டனர். இந்த முற்றுகை ' ஓட்ரான்டோ பேரேஜ் ' என்று அழைக்கப்பட்டது. 

எவ்வாறாயினும், அட்ரியாடிக்கிலிருந்து இயங்கும் ஜேர்மன் யு-படகுகளுக்கு எதிராக  மோசமான தடையாக இருந்தது, அவை மத்தியதரைக் கடல் முழுவதும் போரின் பெரும்பகுதிக்கு நேச நாடுகளின் சக்திகளைப் பாதித்தன.  

### இரும்புத்திரை வீழ்ச்சிக்குப் பிறகு
1992 ஆம் ஆண்டில், அல்பேனியா மற்றும் இத்தாலி ஆகியவை ஒரு ஒப்பந்தத்தில்  கையெழுத்திட்டன. இதன்படி இரு நாடுகளுக்கும் இடையிலான  கண்டத் திட்டு  எல்லையை நீரிணையில் பிரித்தது. 

வளமான வாழ்க்கையை வாழ வேண்டி ஏழ்மை மிக்க பொருளாதார மந்த நிலையில் இருந்த அல்பேனிய நாட்டில் இருந்து சட்டவிரோதமாக இந்த நீரிணையைக் கடக்க முயன்று, 1997 மற்றும் 2004 ஆம் ஆண்டில், கிட்டத்தட்ட 100 பேர் சட்டவிரோதமாக இந்த நீரிணையைக் கடக்க முயற்சிக்கையில் கடலில் மூழ்கி உயிரிழந்தனர். காரணம் அல்பேனியாவில் 1997 இல் நிலவிய அமைதியின்மை மற்றும் மோசமான பொருளாதார நிலை,   ஒட்ரான்டோ  துயரங்கள் மற்றும் கராபுருன் சோகம் போன்றவை ஆகும். 

2006 ஆம் ஆண்டில், அல்பேனிய அரசாங்கமானது இந்த கூட்டுக் குற்றங்களைக் கட்டுப்படுத்த அல்பேனியாவின் அனைத்து ஏரிகள், ஆறுகள் மற்றும் கடல் பகுதிகளிலும் மோட்டார் மூலம் இயங்கும் படகோட்டிகளுக்கு தடை விதித்தது.  அரசுக்கு சொந்தமான படகுகள், வெளிநாட்டுக்கு சொந்தமான படகுகள், மீன்பிடி படகுகள் மற்றும் ஜெட் படகுகள் போன்றவைக்கு மட்டுமே இதில் அல்பேனிய அரசால் விதிவிலக்கு அளிக்கப்பட்டது. இந்த தடைக்காலமானது 2010 ஆம் ஆண்டில், மேலும் 3 ஆண்டுகளுக்கு நீட்டிக்கப்பட்டது. இதனால் இந்த்த் தடைக் காலமானது 2013 ஆண்டு வரை நடப்பில் இருந்தது என்பது குறிப்பிடத் தக்கது. 

## குறிப்புகள்

பகுப்பு:Coordinates on Wikidata
பகுப்பு:நீரிணைகள்
பனாமாவின் பூச்சந்தி

வலது|thumb|450x450px| பனாமாவின் இஸ்த்மஸ்
**பனாமாவின் நிலச்சந்தி** (  ), வரலாற்று வாயிலாக தாரியெனின் நிலச்சந்தி எனவும் அழைக்கபெறும் இது,  கரிபியன் கடலுக்கும் பசிபிக் பெருங்கடலுக்கும் இடையில் அமைந்துள்ள குறுகிய நிலப்பரப்பாகும், அஃது வடக்கு மற்றும் தென் அமெரிக்காவை இணைக்கிறது. இது பனாமா நாடு மற்றும் பனாமா கால்வாய் ஆகியவற்றைக் கொண்டுள்ளது . பல நிலச்சந்தி போலவே, இது சிறந்த திறஞ்சார்ந்த மதிப்பின் இருப்பிடமாகும். 

2.8 பத்துலட்ச ஆண்டுகள் முன்னே, இந்நிலச்சந்தி அட்லாண்டிக் மற்றும் பசிபிக் பெருங்கடற்களைப் பிரித்து உருவானது மற்றும் வளைகுடா நீரோட்டத்தையும் உருவாகியது.  

## வரலாறு
கரிபியன் கடற்கரையில் பயணம் செய்யும் போது வாஸ்கோ நீஸ் டி பால்போவா தென் கடல் பற்றி அவ்விடம் வாழ்வோரிடம் கேட்டறிந்தார்.  செப்டம்பர் 25, 1513 அன்று அவர் பசிபிக் பகுதியைக் கண்டார். 1519 ஆம் ஆண்டில் பனாமா நகரம் பசிபிக் கடற்கரையில் ஒரு சிறிய மரபுவழி குடியேற்றத்திற்கு அருகில் நிறுவப்பட்டது. பெரு நாடு கண்டறியப்பட்டப் பிறகு, இவ்விடம் முதன்மை வணிக துறைமுகமாகவும், ஆட்சியமைப்பு மையமாகவும் உருவானது. 1671 ஆம் ஆண்டில் வெல்ஷ் கொள்ளையர் ஹென்றி மோர்கன் கரிபியன் பக்கத்திலிருந்து பனாமாவின் நிலச்சந்தியை கடந்து நகரத்தை அழித்தார். இந்நகரம் மேற்கே சில கிலோமீட்டர்கள் தள்ளி ஒரு சிறிய தீபகற்பத்தில் இடம் மாற்றப்பட்டது. பழைய நகரமான பனாமே விஜோவின் இடிபாடுகள் பாதுகாக்கப்பட்டு 1997 இல் யுனெஸ்கோ உலக பாரம்பரிய தளமாக அறிவிக்கப்பட்டன . 

## உயிர்க்கோளம்
இரு பெரும் நிலப்பரப்புகளுக்கு இடையே இணைக்கும் பாலமாக, பனாமாவின் உயிர்க்கோளம் வடக்கு மற்றும் தென் அமெரிக்காவிலிருக்கும் விலங்கினங்கள் மற்றும் தாவரங்களால் நிரம்பியுள்ளது. சான்றாக, நிலச்சந்தியின் பகுதியில் 978 க்கும் மேற்பட்ட பறவையினங்கள் உள்ளன.  வெப்பமண்டல காலநிலை, ஏராளமான பெரிய மற்றும் ஒளிமிகு வண்ண உயிரினங்கள், பூச்சிகள், நீர்நில வாழ் விலங்குகள், பறவைகள், மீன்க்ள் மற்றும் ஊர்வனவற்றை ஊக்குவிக்கிறது. ஒரு மலைத்தொடரால் அதன் நீளத்துடன் பிரிக்கப்பட்டுள்ள இந்நிலத்தின் வானிலை, பொதுவாக அட்லாண்டிக் (கரீபியன்) பக்கத்தில் ஈரமாகவும், பசிபிக் பக்கத்தில் ஈரம் மற்றும் வறண்ட பருவங்களாக தெளிவான பிரிவைக் கொண்டுள்ளது.

## மேற்கோள்கள்

பகுப்பு:பனாமா
பகுப்பு:நடு அமெரிக்கா
ஜே. சசிகுமார்

**ஜே. சசிகுமார்** (ஆங்கிலம்: J. Sasikumar) (பிறப்பு: 1927 அக்டோபர் 14 - இறப்பு: 2014 சூலை 17)  என்பவர் அவரது திரைப் பெயரான சசிகுமார் என்று நன்கு அறியப்பட்ட நம்பியாத்துசெரில் வர்கி ஜான் மலையாள சினிமாவில் பணியாற்றிய இந்திய திரைப்பட இயக்குநர் ஆவார். உலக சினிமாவில் மிகச் சிறந்த இயக்குநர்களில் ஒருவரான இவர், 1960 களின் நடுப்பகுதியில் தொடங்கிய தனது வாழ்க்கையில் 141 க்கும் மேற்பட்ட திரைப்படங்களை இயக்கியுள்ளார். அவரது படங்களின் வணிகரீதியான வெற்றியின் காரணமாக அவர் பெரும்பாலும் *ஹிட்மேக்கர்* சசிகுமார் என்று அழைக்கப்படுகிறார்.

சசிகுமார் மூன்று உலக சாதனைகளைப் படைத்துள்ளார்: பெரும்பாலான படங்களுக்கான பதிவுகள் (141), பெரும்பாலான படங்களில் கதாநாயகானாக ஒரே நடிகர் (84 படங்களில் பிரேம் நசீர் ) மற்றும் ஒரு வருடத்தில் இயக்கப்பட்ட அதிக படங்கள் (1977 இல் 15 படங்கள்) என்ற சாதனைகளைக் கொண்டிருந்தார். 2014 இல் அவர் தனது 86 வயதில் இறந்தார்.

கேரளாவின் ஆலப்புழாவில் என். எல். வர்கி மற்றும் மரியா ஆகியோருக்கு 1927 அக்டோபர் 14 அன்று பிறந்தார். அவரது இயற்பெயர் என். வி ஜான் என்பதாகும். அவர் தனது பத்தாவது வயதிலேயே  நாடகங்களில் நடிப்பதில் ஒரு சிறந்த திறமையைக் கொண்டிருந்தார். ஆல்ழ்ப்புழாவின் லியோ பதின்மூன்றாம் உயர்நிலைப் பள்ளி மற்றும் மன்னனம் புனித எபிரேம் பள்ளியில் இருந்து தனது பள்ளிக் கல்வியை முடித்தார். கல்லூரி வாழ்க்கையில் அவர் கேரள பல்கலைக்கழக கால்பந்து அணியை பிரதிநிதித்துவப்படுத்தியிருந்தார். தேவாராவின் தூய இருதயக் கல்லூரியில் பொருளாதாரத்தில் பட்டதாரி பட்டம் பெற்றார்.

## தொழில்

### ஆரம்பகாலப் பணி
பள்ளிகள் மற்றும் கல்லூரிகளில் தனது படிப்பின் போது, குறிப்பாக ஷேக்ஸ்பியர் வகையின் நாடகங்களில் நடித்ததற்காக அவர் தனது திறமையை நிரூபித்தார்.

பின்னர், ஆலபுழாவின் உதயா திரைப்பட படப்பிடிப்பு அரங்கத்தின் குஞ்சாக்கோ தனது திறமையை அடையாளம் கண்டு, அவரது *[[பசியின் கொடுமை|விசாபிண்டே வில்லி]]* என்ற படத்தில் நடிக்க ஒரு பாத்திரத்தை வழங்கினார். அதில் அவர்  எப்போதும் கதாநாயகனாகக் கொண்டாடப்படும் பிரேம் *[[பசியின் கொடுமை|நசீருக்கு]]* எதிராக ஒரு பாத்திரத்தில் நடித்தார்.  மலையாளத்தில் முதல் படமாக நடந்தது, இதில் வில்லன் கதாநாயகனுடன் மாற்று ஏற்பாடு  இல்லாமல் சண்டையிடுகிறார். மேலும் அந்த பாத்திரத்தை சசிகுமார் ஆடம்பரமாக நடித்திருந்தார். இது மலையாளத் திரைப்படத்தில் முதல் தடவையாக நடந்தது. அதைத் தொடர்ந்து, உதய படப்பிடிப்பு அரங்கு தயாரித்த பல படங்களில் நடித்ததோடு மட்டுமல்லாமல், அந்த படங்களில் குஞ்சாக்கோவின் உதவி இயக்குநராகவும் பணியாற்றினார். திரைப்பட இயக்குனருக்குத் தேவையான திறமையும் அறிவும் சசிகுமாரிடம் இருப்பதை அடையாளம் கண்டது குஞ்சாக்கோதான்.

மலையாள சினிமாவுக்கு அவர் செய்த பன்மடங்கு பங்களிப்புகளுக்காக கேரள மாநில அரசு 2013 ஆம் ஆண்டில் அவருக்கு ஜே.சி. டேனியல் விருதை வழங்கி கௌரவித்தது.

## இறப்பு
சசிகுமார் தனது வாழ்நாளின் இறுதி வரை வயது தொடர்பான உடல்நலப் பிரச்சினைகளால் அவதிப்பட்டார். உடல்நலமில்லாத இருந்த அவரது மனைவியை இழந்தார். பின்னர் அவரது மகன் மாரடைப்பால் இறந்தார்.  அவரும் 2014 சூலை 17 அன்று தனது 87 வயதில் கொச்சியில் உள்ள ஒரு மருத்துவமனையில் காலமானார். அவரது சொந்த  நகரமான ஆலப்புழையில் புனித மைக்கேல் தேவாலயத்தின் கிருத்துவச் சடங்குகளின்படி அவரது வீட்டில் புதைக்கப்பட்டார். மலையாள சினிமாவின் மிகவும் மரியாதைக்குரிய நபரான இவர் அவரது இரண்டு குழந்தைகளான உஷா ஜான் மற்றும் ஷீலா ராபின் ஆகியோரால் வாழ்கிறார்.

## குறிப்புகள்

## வெளி இணைப்புகள்
*

பகுப்பு:மலையாள மக்கள்
பகுப்பு:2014 இறப்புகள்
பகுப்பு:1927 பிறப்புகள்
பகுப்பு:மலையாளத் திரைப்பட இயக்குநர்கள்
டிரேக் கடல் பெருவழி

வலது|thumb|220x220px| சிலி மற்றும் அர்ஜென்டினா இடையே 1984 ஆம் ஆண்டு அமைதி மற்றும் நட்புறவு ஒப்பந்தத்தால் வழங்கப்பட்ட A, B, C, D, E மற்றும் F எல்லை புள்ளிகளைக் காட்டும் டிரேக் கடல் பெருவழி
thumb| சுற்றுலா பயணக் கப்பல் அகாடெமிக் ஐஃப் டிரேக் கடல் பெருவழியாக அண்டார்டிகாவுக்குச் சென்றது
வலது|thumb|220x220px| மேற்பரப்பு உப்புத்தன்மை மற்றும் வெப்பநிலையுடன் ஆழம் காட்டும் குறுக்குவெட்டுப் படம்
**டிரேக் கடல் பெருவழி** (*Drake Passage*     ) அல்லது **மார் டி ஹோசஸ்** -ஹோசசின் கடல் என்பது  தென் அமெரிக்காவின்   ஹார்ன் முனை, சிலி மற்றும்  அந்தாட்டிக்காவின் தென் ஷெட்லான்ட் தீவுகளுக்கு இடையில் உள்ள பெருங்கடல் பெருவழி ஆகும். இது அட்லாண்டிக் பெருங்கடலின் தென்மேற்கு பகுதியை ( ஸ்கோடியா கடல் ) பசிபிக் பெருங்கடலின் தென்கிழக்கு பகுதியுடன் இணைத்து தென்முனைப் பெருங்கடலில் நீண்டுள்ளது. 

## வரலாறு
இந்த பெருங்கடல் பெருவழியின் ஆங்கில மொழி பெயரானது 16 ஆம் நூற்றாண்டின் ஆங்கில கப்பல் தலைவர் சர் பிரான்சிஸ் டிரேக்கின் பெயரிலிருந்து உருவானது. டிரேக்கின் மீதமுள்ள ஒரே கப்பலில், மகெல்லன் நீரிணையின் வழியாகச் சென்றபின், செப்டம்பர் 1578 இல் தெற்கே தகர்ந்தது. இந்த நிகழ்வானது அட்லாண்டிக் மற்றும் பசிபிக் பெருங்கடல்களுக்கு இடையே உள்ள தொடர்பை வெளிப்படையாக குறித்தது. 

அரை நூற்றாண்டுக்கு முன்னர், மாகெல்லன் நீரிணையின் நுழைவாயிலிலிருந்து ஒரு பலத்த காற்றால்  ஸ்பெயினின் கடற்படை பிரான்சிஸ்கோ டி ஹோசஸின் குழுவினர் தெற்கே தள்ளப்பட்டனர். அதன் பின்னர், ஒரு நிலத்தின் முடிவை அவர்கள் கண்டதாக நினைத்தார்கள், மேலும் 1525 ஆம் ஆண்டில் இந்த பெருங்கடல் பெருவழியை ஊகித்திருக்கலாம்.  இந்த காரணத்திற்காக, சில ஸ்பானிஷ் மற்றும் லத்தீன் அமெரிக்க வரலாற்றாசிரியர்களும் ஆதாரங்களும் பிரான்சிஸ்கோ டி ஹோஸஸுக்குப் பதிலாக **மார் டி ஹோசஸ் என்று** அழைக்கின்றனர். 

இந்த பெருங்கடல் பெருவழியில் பதிவு செய்யப்பட்ட முதல் பயணமானது 1616 ஆம் ஆண்டில் டச்சு மாலுமி வில்லெம் ஷவுட்டன் தலைமையில் *ஈன்ட்ராச்ச்ட்*, என்ற கப்பலில் நடந்தது அப்போது  ஹார்ன் முனை என்று பெயரிட்டனர். 

## நிலவியல்
கேப் ஹார்னுக்கும் லிவிங்ஸ்டன் தீவுக்கும் இடையில் 800 கிலோமீட்டர் (500 மைல்) அகலமுள்ள பாதையாக இது உள்ளது. இது அண்டார்டிகாவிலிருந்து வேறு எந்த நிலப்பரப்பிற்கும் மிகக் குறுகிய குறுக்கு வழியாகும். அட்லாண்டிக் மற்றும் பசிபிக் பெருங்கடல்களுக்கு இடையிலான எல்லை சில நேரங்களில் ஹார்ன் முனையில் இருந்து ஸ்னோ தீவுக்கு (  வரையப்பட்ட ஒரு கோட்டாக எடுத்துக் கொள்ளப்படுகிறது (அண்டார்டிகாவின் பிரதான நிலப்பகுதியிலிருந்து 130 கிலோமீட்டர் (81 மைல்) வடக்கே). மாற்றாக, கேப் ஹார்ன் வழியாக செல்லும் மெரிடியனையும் எல்லையாக எடுத்துக் கொள்ளலாம். இரண்டு எல்லைகளும் முற்றிலும் டிரேக் பெருங்கடல் பெருவழியில் உள்ளன. 

தென் அமெரிக்காவின் தொலை தெற்குப் பகுதியைச் சுற்றியுள்ள மற்ற இரண்டு பெருங்கடல் பெருவழிகளும் ( ஹார்ன் முனையைச் சுற்றிச் செல்லவில்லை என்றாலும்),  மகெல்லன் நீரிணை மற்றும் பீகிள் சேனல் ஆகியவை மிகவும் குறுகலானவை, இவை ஒரு கப்பலுக்கான சிறிய இடத்தையே கொண்டுள்ளன. அவை பனிக்கட்டியாகவும் மாறக்கூடியவை, சில சமயங்களில் காற்று மிகவும் வலுவாக வீசும், அப்போது எந்தவொரு படகோட்டியும் அதற்கு எதிராக முன்னேறி படகை செலுத்த முடியாது. ஆகவே, பெரும்பாலான பாய்மரக் கப்பல்கள் மிகவும் கடினமான சூழ்நிலைகள் இருந்தபோதிலும், நூற்றுக்கணக்கான மைல்களுக்கு திறந்த நீராக இருக்கும் டிரேக் பெருங்கடல் பெருவழியை விரும்புகின்றன. சிறிய டியாகோ ராமரெஸ் தீவுகள் ஹார்ன் முனைக்கு தென்மேற்கே 100 கிலோமீட்டர் (62 மைல்) தொலைவில் உள்ளன. 

## குறிப்புகள்

## வெளி இணைப்புகள்

பகுப்பு:அண்டார்க்டிக்கா
விஜய் (தொலைக்காட்சி நடிகர்)

**விஜய்** என்பவர் தமிழ்த் தொலைக்காட்சி நடிகர் ஆவார். இவர் 2012ஆம் ஆண்டு *பண்டி ஒலிபெருக்கி நிலைய*ம் என்ற திரைப்படம் மூலம் நடிப்புத் திரைக்கு அறிமுகமானார் அதைத் தொடர்ந்து 2013ஆம் ஆண்டு சரிகம கமகம என்ற தொடர் மூலம் சின்னத் திரைக்கு அறிமுகமானார்.

## ஆரம்பகால வாழ்க்கை
விஜய் செப்டம்பர் 14 ம் தேதி தமிழ்நாட்டில் கோவையில் பிறந்தார். இவர் சன் தொலைக்காட்சியில் ஒளிபரப்பான பிரியமானவள் என்ற தொடரில் இவருக்கு ஜோடியாக நடித்த நடிகை சிவரஞ்சனியை காதலித்து 2018ஆம் ஆண்டு திருமணம் செய்துகொண்டனர்.

## தொடர்கள்

## மேற்கோள்கள்

பகுப்பு:1991 பிறப்புகள்
பகுப்பு:வாழும் மக்கள்
பகுப்பு:தமிழ்நாட்டு நடிகர்கள்
பகுப்பு:தமிழ்த் தொலைக்காட்சி நடிகர்கள்
பகுப்பு:தமிழ் தொலைக்காட்சி நடனப்போட்டி போட்டியாளர்கள்